Krysantemumsordenen

Krysantemumsordenen (japansk: 大勲位菊花章 daikun'i kikkashō) er en japansk orden. Den ble innstiftet i Meijiperioden. Ordenen har navn etter keiserhusets mon eller emblem, som også er Japans riksvåpen. Krysantemumsordenen er den fremste i Japans ordensvesen.

Bakgrunn
Etter Meijirestaurasjonen ble det innført adelstitler og ordensvesen etter europeisk mønster i Japan.Peterson, James W.: Orders and Medals of Japan and Associated States, San Ramon, California: Orders and Medals Society of America, 2000, s. 1. Ordener ble innført i 1875, mens Krysantemumsordenen ble eksplisitt nevnt med navn i 1877.Peterson, s. 8. Innstiftelsen oppgis også til 1876.«Supreme Orders of the Chrysanthemum», Cabinet Office, Government of Japan.  Krysantemumsordenens kjede ble innført i 1888.Monday, Nyle: «Supreme Order of the Chrysanthemum» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 390.

Krysantemumsordenen rangerer som den fremste i Japans ordensvesen.

Inndeling
Krysantemumsordenen har formelt én grad, men tildeles i to trinn: Storbånd og kjede, der sistnevnte er øverste trinn. Innehav av storbånd er en forutsetning for tildeling av kjede.

Insignier
mini|Ordensstjerne
Ordenstegnet for Krysantemumsordenen en gullstjerne med 32 hvite stråler i emalje og med en rød glasskive i midten. Den røde skiven er en henvisning til den oppadstigende solen i Japans flagg. Fire krysantemumblomster med grønne blader danner en krans om strålene. Ordenstegnet er opphengt i båndet i et ledd utformet som en gul krysantemumblomst. For storbånd er ordenstegnet i forgylt sølv.

Ordensstjernen er som ordenstegnet, men har i tillegg fire grupper av tre stråler i hvit emalje på sølv.Monday, Nyle: «Supreme Order of the Chrysanthemum» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 391.

Ordensbåndet er rødt med kanter i mørkt blått.

Ordenskjedet består av 25 ledd i gull, vekselvis med grønnemaljerte bladmotiv og kanjitegnene for mei og ji.Peterson, s. 9. Ordenstegnet er opphengt fra et større midtledd med en krysantemumblomst omgitt av grønne blader.

Tildeling

Tildeling av Krysantemumsordenen er tildelt medlemmer av keiserfamilien, japanske høyadelige og i sjeldne tilfeller andre japanere. Ordenen er også tildelt utenlandske kongelig og statsledere.Peterson, s. 11. Ordenen er tildelt sparsomt. Fra 1906 til 1979 ble 13 japanere tildelt ordenens kjede.

Etter andre verdenskrig ble tildelinger av ordener begrenset, for det meste til utlendinger. I 1964 ble tildeling til japanere gjenopptatt. I henhold til Japans grunnlov, vedtatt i 1946, er ordenstildelinger en statshandling keiseren utfører på vegne av det japanske folk etter råd og med godkjennelse av regjeringen.Monday, Nyle: «Japan» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1254.Jf. kapittel 1, artikkel 7 i Japans grunnlov, tilgjengelig fra Japans statsminister . Ordenstildelinger administreres av et ordenskontor i regjeringskanselliet.

Norske innehavere
Kong Harald V innehar storkors Krysantemumsordenen med kjede.H.M. Kongens dekorasjoner, kongehuset.no. Kronprins Haakon er innehaver av storbånd.Kalt storkors av Kongehuset, H.K.H. Kronprinsens dekorasjoner, kongehuset.no. 

Også kong kong HaakonKong Haakons dekorasjoner, kongehuset.no. og kong OlavKong Olavs dekorasjoner, kongehuset.no. mottok Krysantemumsordenen.

Referanser

Kilder
Monday, Nyle: «Supreme Order of the Chrysanthemum» i Guy Stair Sainty og Rafal Heydel-Mankoo: World Orders of Knighthood and Merit, første bind, Buckingham: Burke's Peerage & Gentry, 2006, s. 387–392
Monday, Nyle: «Japan» i Guy Stair Sainty og Rafal Heydel-Mankoo: World Orders of Knighthood and Merit, andre bind, Buckingham: Burke's Peerage & Gentry, 2006, s. 1254–1255
Peterson, James W.: Orders and Medals of Japan and Associated States, San Ramon, California: Orders and Medals Society of America, 2000

 Eksterne lenker 
 Decorations and Medals in Japan, Cabinet Office, Government of Japan

Kategori:Japanske ordener
Kategori:Utmerkelser etablert i 1876